**Balatonföldvár Város Önkormányzata Képviselő-testületének**

 **../2021. (….) önkormányzati rendelete**

**a gyermekétkeztetés intézményi térítési díjáról**

Balatonföldvár Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 147. § (1) bekezdésében és 151. § (2f) bekezdésében kapott felhatalmazás alapján, figyelemmel a gyermekek védelméről és a gyámügyi igazgatásról szóló 1997. évi XXXI. törvény 29. § (3) bekezdésére, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, Bálványos, Kereki, Kőröshegy, Pusztaszemes és Szántód Község Önkormányzata Képviselő-testületének hozzájárulásával, a következőket rendeli el:

**1. §**

(1) A rendelet hatálya a Balatonföldvári Többcélú Kistérségi Társulás Pénzügyi Gondnoksága ( a továbbiakban: intézmény ) által biztosított gyermekétkeztetésre és a gyermekétkeztetést igénybe vevőkre terjed ki.

(2) A képviselőtestület a gyermekek védelmének rendszerében, természetbeni ellátásként, intézményi gyermekétkeztetés formájában biztosítja a gyermekétkeztetést

a) a Balatonföldvári Többcélú Kistérségi Társulás által fenntartott Balatonföldvári Kistérségi Óvodában ( Mesevár Óvoda, Bálványosi Tagintézmény ),

b) a Kőröshegy Község Önkormányzata által fenntartott Szivárvány Művészeti Modellóvodában és

c) a Siófoki Tankerületi Központ által fenntartott Gróf Széchényi Imre Általános Iskola és Alapfokú Művészeti Iskola nevelési-oktatási intézményben.

(3) Az intézményi gyermekétkeztetésre a gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 21/A. § (1)-(2) bekezdésében foglaltakat kell alkalmazni.

(4) Az ingyenes és kedvezményes gyermekétkeztetésre a Gyvt. 21/B. §-ában foglaltakat kell alkalmazni.

**2. §**

(1) A gyermekétkeztetés intézményi térítési díját az 1. melléklet tartalmazza. Az intézményi térítési díj az élelmezés nyersanyag költségének egy ellátottra jutó napi összegének az általános forgalmi adóval növelt összegében kerül megállapításra.

(2) A személyi térítési díjat az intézmény vezetője a Gyvt. 151. § (4) bekezdésében foglaltak szerint állapítja meg.

(3) A személyi térítési díj összege nem haladhatja meg az intézményi térítési díj összegét.

(4) A személyi térítési díj csökkentésére vagy elengedésére vonatkozóan a képviselő-testület a Gyvt. 21/B. §-ában foglaltakon túl nem rendelkezik.

**3. §**

Ez a rendelet 2022. január 1-jén lép hatályba.

**Holovits György Huba Köselingné dr. Kovács Zita**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2021. ... napján.

 **Köselingné dr. Kovács Zita jegyző**

1. melléklet a ../2021.(….) önkormányzati rendelethez

A gyermekétkeztetés intézményi térítési díja

1. Balatonföldvári Kistérségi Óvoda, valamint Szivárvány Művészeti Modellóvoda

 400 Ft / nap

2. Gróf Széchényi Imre Általános Iskola és Alapfokú Művészeti Iskola

a) Napközis teljes ellátás 400 Ft / nap

b) Napközis kétszeri étkezés 335 Ft / nap

c) Menzás ellátás ( csak ebéd ) 265 Ft / nap